Dis byna 'n jaar nadat die Springbok-rugbyspeler Franco Mostert se broer, JP, in 'n motorongeluk verlam is. Maar hy en sy verloofde bly hoop.
Dit gaan elke dag ’n bietjie beter met die Springbok Franco Mostert se ouboet, JP, wat op 21 Julie verlede jaar verlam is nadat hy in ’n motorongeluk was. Ten tyde van dié ongeluk, op ’n grondpad buite Groblersdal in Limpopo, was JP die kaptein van die Valke-rugbyspan.
Hoewel hy die gebruik van sy bene verloor het, het hy nie ’n tikkie van sy positiwiteit verloor nie.
“Ek lees elke dag vir ons ’n Bybelversie. Dit hou ons albei positief. Ek herinner JP ook daaraan dat die Here ’n groot plan met sy lewe het. Ek dra ons toekoms op aan die Here. Ek fokus nou op sy oefening,” sê Zandré.